

**DEVIATNIK k úcte**

**Panny Márie**

**Zázračnej medaily**

**a**

**Litánie**

**ku svätej**

**Kataríne Labouré**

Nihil obstat:

P. Stanislaus Zonták CM - censor

Bijacovce 30. 10. 1997

Imprimí potest:

P. Augustinus Slaninka CM

Visitator Proviciae Slovacensis

Bratislava 3. 11. 1997, Nr.: 200/97

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vydala Spoločnosť dcér kresťanskej lásky

Sv. Vincenta de Paul, 949 01 NITRA, Oravská 10

PRE SÚKROMNÚ POTREBU

**Modlitba k Panne Márii Zázračnej medaily**

*(Modlime sa ju denne,*

*po prečítaní meditácie určenej na ten deň.)*

Panna Mária Zázračnej medaily, ty si sa zja­vila svätej Kataríne Labouré ako sprostredko­vateľka milosti. Vypočuj teda našu naliehavú prosbu. Do tvojich materinských rúk vkla­dáme všetky svoje úmysly, duchovné a hmotné zá­ujmy. Osmeľujeme sa zveriť tvojej materskej dobrote aj túto osobitnú žiadosť...

*(tu každý v srdci vyjadrí svoju prosbu)*

Dobrá Matka, pokorne ťa prosíme, prednes ju svojmu božskému Synovi. Ak sa neprotiví jeho vôli a slúži nám na posvätenie, vypros nám ju. Pozdvihni teda, mocná Panna, svoje prosiace ruky najprv k Pánovi, potom ich vy­stri k nám   
a zošli na nás lúče svojich milostí, aby sa v ich svetle a teple naša duša očistila, aby nelipla na pozemských veciach a kráčala za tebou až do dňa, keď sa stretneme v nebes­kej sláve. Amen.

Povzdych:

***„Bez hriechu počatá Panna Mária,***

***oroduj za nás, ktorí sa k tebe utiekame!“ (3x)***

**Prvý deň**

**CENA MOJEJ MEDAILY**

 Pochádza z neba.

Nie je iba výtvorom zruč­ného majstra. Ne­vytvorila ju ani nábožná osoba, pre­nik­nutá úctou k Matke Božej. Panna Mária sama vy­brala všetky sym­boly, ktoré vidíme na meda­ile.

Medaila, ktorú nosím, je zna­kom toho, že pat­rím Panne Mária. Pohľad na medailu mi ju za­kaž­dým pripomenie. Ona je pre mňa vzo­rom, ktorý mám nasledovať.

* *Chápal som doteraz akú cenu má moja me­daila?*
* *Nosievam ju stále pri sebe a dôverujem   
  v ochranu Panny Márie?*

**Modlitba. Povzdych.**

**Druhý deň**

**MALA DÔVERNÍČKA PANNY MÁRIE**

 Pán Boh rád používa k uskutočneniu svojich úmyslov to, čo svet považuje za slabé a hodné pohŕdania, aby tak bolo zjavnejšie, že úspech pochádza od neho a aby bezmocnosť stvorenia hlásala jeho moc a múdrosť.

Keď svätá Panna chcela dať svetu zázračnú medailu, vy­volila si na to nevzdelanú, jedno­duchú novicku, pochá­dzajúcu z dediny. Sama sestra Katarína povedala o sebe: „Presvätá Panna si ma vyvo­lila len preto, aby ľudia ne­mohli pochybovať."

Naozaj pokorná, vedela mlčať cez celý život o mimo­riad­nych milostiach. Aj svätý Otec Pius XI. ob­divoval toto mlčanie vo svojom prího­vore pri blahore­čení Božej služobnice a vydal o nej krásne sve­dectvo: *„Zachovala ta­jomstvo svojej Kráľov­nej...“*

* *Či Panna Mária vidí aj na mne čnosti, ktoré sa jej tak páčili na sestre Kataríne?*

**Modlitba. Povzdych.**

**Tretí deň**

**PANNA S LÚČAMI**

 Dogma o Nepoškvrnenom Po­čatí, ako ju pri­pomína meda­ila, je v súlade so všetkými prav­dami našej viery, počnúc dogmou   
  
o dedičnom hriechu až po nedávno stanovený sviatok Panny Márie - spro­stredkova­teľky všet­kých mi­lostí. Pri zjavení z rúk Svätej Panny vy­chádzali lúče. Podľa jej vysvetlenia, lúče zná­zorňujú milosti, ktoré rozdáva všetkým, ktorí o ne pro­sia.

Keď sa sestra Katarína divila, že niektoré dra­hokamy na prstoch Panny Márie nevyžarovali lúče, počula vnútorný hlas: „Drahokamy, ktoré nezažiaria, predstavujú milosti, o ktoré ľudia neprosia."

* *Pochopil som, že každú milosť dostávam pro­stredníctvom Panny Márie?*
* *Prosím o milosť pre seba, pre blížnych i pre tých, ktorí o ne neprosia?*

**Modlitba. Povzdych.**

**Štvrtý deň**

**POVZDYCH NA MEDAILE**

BEZ

HRIECHU

POČATÁ

PANNA

MÁRIA,

ORODUJ

ZA NÁS,


KTORÍ

SA

K TEBE

UTIEKAME.

Naučila ma ho Panna Mária. Prelo­žený je už skoro do všetkých jazy­kov. Opakujú ho vo všet­kých kon­činách zeme. On otvoril všetky mysle a srdcia pre prijatie viery   
v Nepoškvr­nené Počatie Panny Má­rie.

 Opakujme ho neustále. Naučme tento po­vzdych deti, chorých a najmä tých, ktorí trpia. Rozši­rujme ho všade.

* *Prichádza mi tento po­vzdych, ktorý ma nau­čila Panna Má­ria, celkom mimovoľne na pery?*
* *Opakujem ho s vierou   
  a dôverou?*

**Modlitba. Povzdych.**

**Piaty deň**

**PANNA MÁRIA ŠLIAPE HLAVU HADA**



V knihe Genezis čítame: „Nepria­teľstvo usta­novujem medzi tebou   
a ženou, medzi tvo­jím potomstvom a jej potom­stvom; No ti roz­šliape hlavu a ty mu zraníš pätu."

Tou spomínanou ženou, je Panna Mária. Preto chcela, aby ju tak predsta­vovala medaila.

Dobre poznáme odporného hada... Je ním po­kušiteľ, diabol. Plazí sa, vyčkáva v zákutí, za­sipí, oslepí, pokúsi sa uštipnúť Pannu. Márna snaha! Je silnejšia ako on. Je Nepo­škvrnená!

Aj na nás často striehne poku­šenie ako pe­kelný had. Nezabú­dajme, že k víťazstvu nám po­môže Božia milosť a príhovor Panny Márie.

* *Prosím v pokušení o pomoc nebeskú Matku?*
* *Dôverujem v jej „prosiacu všemohúc­nosť?*

**Modlitba. Povzdych.**

**Šiesty deň**

**„M" NA MEDAILE**

**M**

Na druhej strane

me­daily sú sym­boly: mo­nogram mena Panny Má­rie, ktorý je pod­stavcom Ježi­šovho kríža. Pannu Máriu nemožno oddeliť od jej Syna. Aj ja by som s ňou mal byť úzko spo­jený po celý ži­vot. Pomáhala by mi ľahšie zná­šať ťažkosti.


Nech je jej meno vždy v mojom srdci, v mo­jich myšlienkach i na perách. Chcem často pa­mätať na krásne slová svätého Bernarda:   
„V pokušení, v pochybnosti, v trápení, pozri na hviezdu, vzývaj Máriu!"

* *Či má Panna Mária miesto v mojom osob­nom, intímnom živote?*
* *Nepovažujem ju len za sochu? Je pre mňa živou bytosťou, ktorá ma vždy ochotne prijme, vypočuje a odpovie mi?*

**Modlitba. Povzdych.**

**Siedmy deň**

**KRÍŽ NA MEDAILE**



Kríž nad monogramom mena Panny Márie je symbolom kresťanstva. Pripomína vykúpenie, súhrn kresťanského života. Svätá Panna mala účasť na Ježišovom kríži. Bola spolutr­piteľkou. Sabat Ma­ter... Stála pod krí­žom. Ukazuje nám ho na medaile   
a ubezpečuje nás, že bude stáť i pri našom kríži   
a že nám ho pomôže niesť.


Jej cesta kríža je kráľovskou cestou do neba. Nech nám Panna Mária pomôže pochopiť to.

* *Prosím Pannu Máriu o pomoc v čase skú­šok?*
* *Som presvedčený, že trpí so mnou a chce mi pomôcť?*

**Modlitba. Povzdych.**

**Ôsmy deň**

**DVE SRDCIA NA MEDAILE**



Srdce Ježišovo

ovi­nuté tŕním

a hneď pri ňom srdce Panny Márie prebod­nuté mečom.

Tieto dve srdcia sú stále spojené - tak v láske ako aj v utrpení. Srdce Ježišovo je vzorom svä­tosti, pra­meňom všetkých milostí. Srdce Panny Márie je verným obrazom Božej dokonalosti, priepla­vom, ktorým prichádza na svet mnoho milostí.

Matku nemožno nikdy oddeliť od Syna. Naru­šili by sme tak Bohom stanovený poriadok. Choďme teda k Ježišovi vždy cez Máriu a nikdy ich od seba neoddeľujme!

* *Uctievam verne Božské Srdce Ježišovo každý prvý piatok v mesiaci a Nepoškvrnené Srdce Panny Márie každú prvý sobotu?*

**Modlitba. Povzdych.**

**Deviaty deň**

**HVIEZDY NA MEDAILE**

 Aj hviezdy na medaile sú symbo­lom. Pripomínajú dvanásť apoštolov a svä­tých, ktorí podľa ich prí­kladu nasledovali Je­žiša a s pomocou Panny Márie dosiahli korunu slávy.

Hviezdy na medaile nám tiež pripomínajú, že máme byť apoš­tolmi, vyhľadávať v našom okolí ľahostaj­ných a neveriacich ľudí, aby sme ich pri­viedli cez Máriu k Ježišovi. Je ich v dnešnej dobe tak mnoho!

* *Som apoštolom?*
* *Pochopil som, že aj ja som do istej miery zodpovedný za duše vo svojom okolí, najmä za duše príbuzných?*

**Modlitba. Povzdych.**

**Moje záväzky k Zázračnej medaile**

* Často ďakovať Panne Márii,

že nám ju dala.

* Nosiť ju posvätenú na krku,

ako to žiadala Panna Mária.

* Rozdávať ju... zriedka kto

ju odmietne prijať.

* Vážiť si ju ako drahocenný klenot, ako stálu spomienku na prítomnosť Panny Márie.
* Pobozkať ju ráno i večer

a opakovať vzácny povzdych:

**„BEZ HRIECHU POČATÁ PANNA MÁRIA,**

**ORODUJ ZA NÁS,**

**KTORÍ SA K TEBE**

**UTIEKAME !"**

**Zázračnú medailu**

darovala svetu Matka Božia v známych zja­ve­niach roku 1830 v Paríži, svätej Kataríne La­bouré, novicke v Spoločnosti dcér kresťan­skej lásky sv. Vincenta de Paul.

Tým, ktorí ju budú nosiť, prisľúbila mimo­riadne milosti. Len čo začali medailu raziť a rozširovať, spôsobila mnoho rozličných zázra­kov: uzdra­vení, obrátení, mimoriadnej ochrany, takže ju ľud nazval:

**ZÁZRAČNOU MEDAILOU.**

Odovzdajte sa s dôverou pod ochranu Nepo­škvrnenej. Sama prisľúbila, že sprostredkuje mnohé milosti všetkým, ktorí sa budú modliť   
v Kaplnke zjavení na rue du Bac v Paríži. Pre­ne­sme sa v duchu na toto omilostené miesto a tak si vyprosujme milosti, ktoré chceme mod­litbou tohto deviatnika získať

**NA PRÍHOVOR**

**PANNY MÁRIE ZÁ­ZRAČNEJ MEDAILY.**

**Litánie ku svätej Kataríne Labouré**

Pane, zmiluj sa nad nami!

Kriste, zmiluj sa nad nami!

Pane zmiluj sa nad nami, Kriste, uslyš nás! Kriste, vyslyš nás!

Otče, z nebies Bože, - **zmiluj sa nad nami!** Synu, Vykupiteľu sveta, Bože, -

Duchu Svätý, Bože, -

Svätá Trojica, jeden Bože, -

Svätá Mária, - **oroduj za nás!**

Svätá Božia rodička, -

Bez hriechu počatá Panna Mária, jediná Matka Spoločnosti dcér kresťanskej lásky, -

Svätá Katarína Labouré, -

Svätá Katarína, vyvolená dôverníčka

Nepoškvrnenej Panny, -

Svätá Katarína, verná duchovná dcéra

svätého Vincenta a svätej Lujzy, -

Svätá Katarína, príklad poslušnosti

a sebazaprenia, -

Svätá Katarína, ktorá si sa pre svoju skromnosť stala milou Ježišovi a Panne Márii, -

Svätá Katarína, ktorá si vrúcne milovala

presväté Srdcia Ježiša a Márie, -

Svätá Katarína, nasledovníčka Srdca Ježišovho jeho tichosti a poníženosti, -

Svätá Katarína, ktorú preblahoslavená Panna

poverila zhotovením Zázračnej medaily, -

Svätá Katarína, apoštolka Zázračnej medaily,

ktorou sa rozliali milosti po vyprahnutej zemi, -

Svätá Katarína, ktorá si bola prvou

v zhromažďovaní Mariánskych dietok, -

Svätá Katarína, patrónka Združenia mariánskej mládeže, -

Svätá Katarína, vzácny kvet v záhrade Spoloč­ nosti dcér kresťanskej lásky, -

Svätá Katarína, ktorá si s obľubou až do smrti konala najnižšie práce, -

Svätá Katarína, podľa evanjelia jednoduchá

ako holubica, -

Svätá Katarína, starostlivá ochrankyňa starcov, -

Svätá Katarína, milosrdná zástankyňa

chudobných a nešťastníkov, prichádzajúcich k bránam domov Dcér kresťanskej lásky, -

Svätá Katarína, súcitná tešiteľka chorých, -

Svätá Katarína, obdarená darom proroctva, -Svätá Katarína, radosť a ozdoba Spoločnosti dcér kresťanskej lásky, -

Svätá Katarína, Bohom oslávená zázrakmi, -Svätá Katarína, jasný lúč nebies, -

Aby sme preblahoslavenú Pannu Máriu milovali ako svoju najmilšiu Matku, -

- **vypros nám u Nepoškvrnenej.**

Aby sme si jej Zázračnú medailu veľmi cenili

aby sme ju nosili a rozširovali, -

Aby sme svoje povinnosti ponížene a svedomité plnili, -

Aby sme všetky krivdy a útrapy odovzdane

znášali, -

Aby sme Pána Boha s Nepoškvrnenou Matkou   
 a s tebou v nebi naveky chválili, -

Baránok Boží, ktorý snímaš hriechy sveta,

odpusť nám, Pane.

Baránok Boží, ktorý sní­maš hriechy sveta,

vyslyš nás, Pane.

Baránok Boží, ktorý snímaš hriechy sveta,

zmiluj sa nad nami.

Oroduj za nás, svätá Katarína Labouré!

Aby sme sa stali hodní prisľúbení Kristových.

**MODLIME SA:**

Pane, Ježišu Kriste, ktorý si potešil svätú Ka­tarínu zázračným zjavením svojej Nepoškvr­nenej Rodičky, daj, prosíme, aby sme si podľa príkladu tejto svätice uctievali Tvoju najsvä­-

tejšiu Matku a tak dosiahli radosti večného ži­vota. Ty žiješ a kraľuješ na veky vekov. Amen.

**MODLIME SA:**

Vyslyš nás, Bože, Spasiteľu náš: aby sme   
v radostnej horlivosti napredovali v čnostnom živote tak, ako sa tešíme z oslávenia svätej Kata­ríny Labouré, tvojej služobnice. Skrze Krista, nášho Pána, ktorý je Boh a s Tebou žije   
a kraľuje v jednote s Duchom Svätým po všetky veky ve­kov. Amen.

**DEVIATNIK**

**KU SVÄTEJ KATARÍNE LABOURÉ**

Preblahoslavená Panna Mária, nepoškvrnene počatá, Matka Božia. Ty si sa zázračným spô­sobom zjavila svätej Kataríne Labouré a jej si zverila svoj úmysel a túžbu, dať zhotoviť Zá­zračnú medailu. Daj, prosíme, aby sme podľa jej príkladu nadovšetko milovali Teba a Tvojho najmilšieho Syna.

Vypros nám milosť, aby sme pre svoju spásu   
a pre spásu iných vedeli odhodlane apoštolovať pomocou Zázračnej medaily a zaslúžili si raz odmenu v Nebeskom kráľov­stve. Amen.

***„Bez hriechu počatá Panna Mária,***

***oroduj za nás, ktorí sa k Tebe utiekame.“ (3x)***

Buď pozdravená, svätá Katarína, ktorá si ho­rela ohňom milosrdnej lásky a stala si sa preto milou Pánu Ježišovi a jeho Nepoškvrne­nej Matke. Pre túto milosť, ktorú si u Boha získala, prosíme ťa, zastaň sa nás a vypros nám u Boha ..... *(tu vyjadri svoj úmysel),* keď sa s dôverou na teba obraciame.

 Nech na príhovor nepoškvrnenej Panny Márie obsiahneme všetko, čo osoží našej spáse skrze Krista nášho Pána. Amen.

Neporušené telo sv. Kataríny Labouré,

v kaplnke zjavenia na Rue de Bac v Paríži.